പിഎച്ച്സികള്ക്കു മുന്നില് ഐഎന്ടിയുസി സമരം നാളെ കോട്ടയം: വാക്സിന് നല്കൂ, ജീവന് രക്ഷിക്കൂ എന്ന ആവശ്യം ഉന്നയിച്ച് ഐഎന്ടിയുസി ജില്ലാ കമ്മിറ്റിയുടെ നേതൃത്വത്തില് ജില്ലയിലെ നൂറോളം പ്രാഥമിക ആരോഗ്യകേന്ദ്രങ്ങള്ക്കു മുന്നില് സമരം നടത്തും. നാളെ രാവിലെ 10 ന് സമരം നടത്താനാണ് ജില്ലാ കമ്മറ്റി യോഗം തീരുമാനിച്ചത്. ഐഎന്ടിയുസി ജില്ലാ പ്രസിഡന്റ് ഫിലിപ്പ് ജോസഫിന്റെ അധ്യക്ഷതയില് ചേര്ന്ന യോഗത്തില് സാബു പുതുപ്പറന്പില്, എം.വി. മനോജ്, പി.വി. പ്രസാദ്, എം.എന്. ദിവാകരന് നായര്, ജിജി പോത്തന്, രാജന് കൊല്ലംപറന്പില്, നാസര് പനച്ചി, പി.വി. സുരേന്ദ്രന്, കെ.എ. മുഹമ്മദ് ബഷീര്, പ്രകാശ് പുളിക്കന്, ത്രേസ്യാ തോമസ്, കുഞ്ഞുമോന് പുളിമൂട്ടില് തുടങ്ങിയവര് പ്രസംഗിച്ചു.